**4. napirend**

**E L Ő T E R J E S Z T É S**

**Révfülöp Nagyközség Önkormányzata Képviselő-testületének**

 **2020. február 10-i testületi ülésére.**

**Tárgy**: Szervezeti és Működési Szabályzatáról szóló rendelet módosítása.

**Előterjesztő**: Kondor Géza, polgármester

**Előkészítette:** Molnárné Vagányi Diána pénzügyi ügyintéző

**Tárgyalja:** Gazdasági, Településfejlesztési és Turisztikai Bizottság

 Oktatási, Szociális és Kulturális Bizottság

 Jogszabállyal nem ellentétes

 Dr. Szabó Tímea

 jegyző

Tisztelt Képviselő-testület!

Az Önkormányzat által használt kormányzati funkciókat Révfülöp Nagyközség Önkormányzata Szervezeti és Működési Szabályzatáról szóló 6/2013. (III. 27.) önkormányzati rendelet (a továbbiakban: SZMSZ) 5. melléklete tartalmazza.

Az SZMSZ legutóbbi, az önkormányzati választást követő módosítása vonatkozásában a változások törzskönyvi nyilvántartásba vétele során a Magyar Államkincstár a jelenleg a mellékletben szereplő kormányzati funkciókkal kapcsolatban jelezte, hogy a „Határon túli magyarok egyéb támogatásai” kormányzati funkció tiltott, az SZMSZ-ben és a törzskönyvi nyilvántartásban nem szerepelhet, így törlése szükségessé vált.

Időközben a kormányzati funkciókat meghatározó jogszabály helyett új, a kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet lépett hatályba, mely jogszabály 1. §-a alapján a helyi önkormányzatoknak a közfeladataikat és egyéb tevékenységeiket, azok bevételeit és kiadásait, költségeit és eredményszemléletű bevételeit, funkciószámmal és megnevezéssel be kell sorolni. Ezen új jogszabály alapján a kormányzati funkciókat felül kell vizsgálni, és változás esetén módosítani szükséges. E felülvizsgálat megtörtént, ami alapján a 081041 Versenysport- és utánpótlás-nevelési tevékenység támogatása helyébe a Versenysport-és utánpótlás-nevelési tevékenység és támogatása megnevezés lép.

Tekintettel a fent leírtakra, előkészítésre került a Szervezeti és Működési Szabályzat módosítása.

Kérem a Tisztelt Képviselő-testületet, hogy az előterjesztést megvitatni szíveskedjen.

**Előzetes hatásvizsgálat a jogalkotásról szóló 2010. évi CXXX. törvény 17.§ (1) bekezdése alapján:**

A rendelet-tervezet címe: Révfülöp Nagyközség Önkormányzata Képviselő-testületének

 …/2020.(...) önkormányzati rendelete a szervezeti és működési szabályzatáról szóló 6/2013.(III.27.) önkormányzati rendelete módosításáról

Társadalmi-gazdasági hatása: Nincs.

Költségvetési hatása: A folyósított pénzösszeg a kormányzati funkció kódon kerülhet tervezésre és felhasználásra.

Környezeti, egészségi következményei: Nincs.

Adminisztratív terheket befolyásoló hatása: Nincs.

Egyéb hatása: Nincs.

A rendelet megalkotásának szükségessége: Jogszabályi megfelelés.

A rendelet megalkotása elmaradása esetén várható következmények: A rendelet megalkotásának elmaradása esetén, annak következményeként jogszabálysértés valósulna meg, felügyeleti szerv törvényességi észrevételét vonná maga után.

A rendelet alkalmazásához szükséges feltételek:

- személyi: nincs.

- szervezeti: nincs.

- tárgyi: nincs.

- pénzügyi: nincs.

**INDOKOLÁS**

Révfülöp Nagyközség Önkormányzata Szervezeti és Működési Szabályzatában szereplő Határon túli magyarok egyéb támogatásai kormányzati funkció tiltott, törlése szükségessé vált.

A kormányzati funkciók és államháztartási szakágazatok osztályozási rendjéről szóló 15/2019. (XII. 7.) PM rendelet alapján egy kormányzati funkció elnevezésének módosítása szükséges.

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**../2020. (…...) önkormányzati rendelete**

**a Révfülöp Nagyközség Önkormányzata szervezeti és működési szabályzatáról szóló 6/2013.(III.27.) önkormányzati rendelete módosításáról**

Révfülöp Nagyközség Önkormányzata Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, Magyarország Alaptörvénye 32. cikk (1) bekezdés d) pontjában meghatározott feladatkörében eljárva a következőket rendeli el:

1.§ A Révfülöp Nagyközség Önkormányzata Képviselő-testületének a Révfülöp Nagyközség Önkormányzata szervezeti és működési szabályzatáról szóló 6/2013.(III.27.) önkormányzati rendelete (a továbbiakban: SZMSZ) 5. melléklet 28. pontja helyébe a következő rendelkezés lép:

„28. 81041 Versenysport- és utánpótlás-nevelési tevékenység és támogatása”.

2. § Hatályát veszti az SZMSZ 5. melléklet 36/a. pontja.

3.§ Ez a rendelet a kihirdetését követő napon lép hatályba.

 Kondor Géza Dr. Szabó Tímea

 polgármester jegyző

Kihirdetés napja: 2020. február

 Dr. Szabó Tímea

 jegyző